SPRÁVA ZO ZAHRANIČNEJ PRACOVNEJ CESTY

1.  Účastník ZPC:
Katarína Košťálová, národná delegátka pre programový smer „Opatrenia v rámci Marie Skłodowska-Curie“ v Rámcovom programe EÚ pre výskum a inovácie Horizont 2020 
(zamestnaná v SAIA, n. o., Sasinkova 10, 812 20 Bratislava 1, ako výkonná riaditeľka)
2.  Zahraničná pracovná cesta:
Miesto: Brusel, Belgicko
Dátum cesty: 11. 2. 2019
Prijímajúca organizácia: GR pre výskum a inovácie Európskej Komisie
Účel cesty: Účasť na 22. zasadnutí Programového výboru Horizont 2020 v konfigurácii ERC-FET-MSCA, účasť na časti  – MSCA.
Spôsob financovania: cestovné – refunduje EK na účet CVTI, pobytové náklady a iné výdavky – hradí CVTI SR (letenka a poistenie zabezpečené CVTI SR)
3.  Rámcový program pobytu:
Účasť na 22. zasadnutí Programového výboru Horizont 2020 v konfigurácii ERC-FET-MSCA. 
4.  Stručný priebeh rokovaní, resp. študijného pobytu:
22. zasadnutie Programového výboru Horizont 2020 v konfigurácii ERC-FET-MSCA (účasť na časti MSCA)
Program zasadnutia pozostával z nasledujúcich bodov:
1.	Schválenie programu zasadnutia
komentár k priebehu: program bol schválený v navrhnutom znení (program zasadnutia – príloha č. 1 tejto správy)
2.	Schválenie zápisnice z predchádzajúceho zasadnutia
komentár k priebehu: zápisnica bola schválená (zápisnica v prílohe č. 2 tejto správy) 
3.	Prehľad písomných stanovísk od ostatného zasadnutia
komentár k priebehu: Pracovníci EK informovali o žiadostiach o písomné stanoviská k schvaľovaným dokumentom MSCA a projektom v rámci jednotlivých opatrení, ktoré boli členom výboru zaslané od ostatného zasadnutia. Išlo celkom o 4 skupiny projektov (celkom 12 projektov). Nemecká delegácia požiadala EK o pozastavenie schvaľovacieho procesu jedného z projektov "Innovative Training Networks" (ITN), H2020-MSCA-ITN-2018 z etických dôvodov. EK žiadosti vyhovela. Projekt bude predložený expertom na ďalšie posúdenie a Programový výbor bude o výsledku informovaný. (prehľad písomných stanovísk v prílohe č. 3 tejto správy)
4.	Informácie REA o hodnotení nedávno uzavretých výziev MSCA
komentár k priebehu: Pracovníci REA prezentovali aj na základe žiadosti delegátov z posledného zasadnutia programového výboru podrobný prehľad o nedávno uzavretých výzvach v rámci Horizontu 2020/MSCA a stave ich hodnotenia, ako aj informácie o aktuálne prebiehajúcich výzvach, a to v schémach ITN, IF, RISE, COFUND a NIGHT. Uvádzam len niekoľko vybraných faktov a informácií k jednotlivým výzvam (celá prezentácia v prílohe č. 4 tejto správy):
- ITN 2018 – momentálne sa rieši rezervný zoznam – otvorené negociácie s 36 projektami, na zozname A a na rezervnom zozname ostalo celkom 157 projektov, úspešnosť v tejto výzve bola 9,5 %.
- ITN 2019 – v termíne uzávierky (15. 1. 2019) bolo predložených 1565 projektov (5,6 % pokles v porovnaní s ITN 2018), rozpočet na výzvu je 470 mil. €, počíta sa s tým, že bude podporených cca 150 projektov s viac ako 1 900 mladými výskumníkmi, očakávaná úspešnosť je okolo 9,5 %. Veľká pozornosť sa venuje hodnoteniu, využívajú sa nové postupy, ktoré majú hodnotenie urýchliť a zároveň zvýšiť jeho kvalitu. Do predložených projektov je zapojených 53 slovenských inštitúcií (ako príjemcovia –„beneficiary“ a partnerské organizácie – „partner organisations“). Najviac predpokladaných zapojení vo všetkých troch kategóriách (teda aj koordinátor –„coordinator“) je z Nemecka (3520), Veľkej Británie (2742), Španielska (2273), Francúzska (2268) a Talianska (2114). Zo susedných krajín je to – Rakúsko 616, Poľsko 355, Česko 236 zapojení.
- IF 2018 – uzávierka 12. 9. 2018, celkom predložených 9830 projektov, hodnotených 9676 projektov, na hlavnom zozname vyhodnotených 1351 projektov, na rezervnom zozname 721 projektov, očakávaná úspešnosť 14 %, rozpočet 273 mil. €. Zo Slovenska nie je na zozname podporených projektov ani jeden.
- IF 2018 – Widening Fellowships – v uzávierke 12. 9. 2018 v rámci kategórie „rozširujúce krajiny“ bolo predložených 773 žiadostí, zo Slovenska 17 (najviac predložených z Portugalska 211, Česka 96 a Poľska 89); počet predkladaných žiadostí v porovnaní s predchádzajúcimi uzávierkami stúpa; zo Slovenska nie je na zozname podporených projektov v tejto kategórii ani jeden (najviac Portugalsko 13, Cyprus 5, Maďarsko 4 podporené projekty).

- RISE 2018 - uzávierka 21. 3. 2018, rozpočet 80 mil. €, hodnotených 272 projektov, 73 projektov vyhodnotených na hlavnom zozname, 3 na rezervnom zozname, úspešnosť 27,6 %.
- RISE 2019 - uzávierka 2. 4. 2019, rozpočet 80 mil. €.
- COFUND 2017 - uzávierka 28. 9. 2017, rozpočet 80 mil. € (50 mil. € Fellowship Programme, 30 mil. € Doctoral Programme), hodnotených 124 projektov, podporených 22 projektov. 
- COFUND 2018 - uzávierka 27. 8. 2018, rozpočet 80 mil. € (50 mil. € Fellowship Programme, 30 mil. € Doctoral Programme), hodnotených 114 projektov (43 Doctoral Programmes, z toho 14 na hlavnom zozname, 71 Fellowship Programme, z toho 14 na hlavnom zozname)), zo Slovenska predložený 1 projekt (Fellowship Programme), nepodporený.
- COFUND 2019 - uzávierka 26. 9. 2019, rozpočet zvýšený na 90 mil. € (55 mil. € Fellowship Programme, 35 mil. € Doctoral Programme). 
- NIGHT 2018 - 2019, uzávierka 14. 2. 2018, rozpočet 12 mil. €, podporených 55 projektov, Slovensko 1 projekt.
- MSCA for Researchers at Risk – špeciálna jednorázová výzva v roku 2018 na 3-ročné projekty, uzávierka 4. 12. 2018, rozpočet 1,5 mil. €, celkom predložených 7 projektov, z toho len 2 spĺňali požadované kritériá, podporený bol jeden projekt.
5.	 Príprava pracovného programu MSCA na rok 2020
komentár k priebehu: Zástupcovia rakúskej delegácie informovali o príprave pracovného programu MSCA na rok 2020. Formálne konzultácie s programovým výborom sa plánujú na máj 2019, pracovný program MSCA na rok 2020 by mal byť prijatý v júni 2019. Predpokladaný harmonogram výziev pracovného programu 2020 v rámci všetkých opatrení je nasledovný:

výzva	otvorenie	uzávierka	rozpočet (M€)	
ITN	12/10/2019	09/01/2020	525	
IF	08/04/2020	09/09/2020	324	
RISE	05/12/2019	07/04/2020	80	
COFUND	08/04/2020	29/09/2020	100	
NIGHT	08/10/2019	08/01/2020	8	
6.	Informácie o konferencii MSCA v rámci rakúskeho predsedníctva
komentár k priebehu: Pracovníci EK informovali o výstupoch z konferencie „MSCA beyond 2020“, ktorá sa uskutočnila v rámci rakúskeho predsedníctva v Rade EÚ vo Viedni v dňoch 1. – 2. októbra 2018. Konferencia sa zamerala najmä na diskusiu o novopripravovanom rámcovom programe Horizon Europe a mieste MSCA v tomto programe (prezentácia v prílohe č. 5 tejto správy). Je dôležité, aby si MSCA udržali svoju vnútornú integritu aj v novom rámcovom programe a zároveň boli otvorené externým synergiám (najmä so štrukturálnymi fondmi – Seal of Excellence, spolufinancovanie v rámci COFUNDu a s ďalšími politikami v oblasti vzdelávania). 
Konferencia zameraná na MSCA sa uskutoční aj v rámci rumunského predsedníctva, a to v dňoch 4. – 5. 6. 2019 v Bukurešti. Očakáva sa účasť aj členov programového výboru s tým, že sa má pokračovať v dialógu o MSCA v ďalšom rámcovom programe Horizont Európa.
7.	Projekt NKB Net4Mobility – Odporúčania pre NKB zodpovedné za MSCA v rozširujúcich sa krajinách 
komentár k priebehu: Zástupcovia projektu Net4Mobility (AMEUP, Chorvátsko) informovali o analýze zameranej na zapojenie rozširujúcich sa krajín do MSCA, ktorá je súčasťou projektu a odporúčaniach pre NKB ako podporiť vyššiu účasť týchto krajín v MSCA (prezentácia v prílohe č. 6 tejto správy).
8.	Rôzne
a.	Ďalšie zasadnutia programového výboru 
komentár k priebehu: predbežné termíny ďalších zasadnutí programového výboru, časť MSCA, sú 22. 5. a 16. 10. 2019.
5.  Odporúčané závery:
Sledovať rokovania výboru a zapájať sa do diskusie o jednotlivých opatreniach MSCA ako aj pracovnom programe na rok 2020 v súlade so záujmami SR. Šíriť informácie o programe MSCA a aktuálnych výzvach MSCA prostredníctvom seminárov, individuálnych stretnutí, webových stránok s cieľom zvýšiť zapojenie slovenských organizácií a odborníkov do projektov. 
6.  Prehľad prinesenej dokumentácie a miesto jej uloženia
Dokumentácia v elektronickej forme zverejnená EK na špeciálnom portáli EK CIRCABC sprístupnenom delegátom, po stretnutí je k dispozícii v SAIA, n. o. Takto zverejnené dokumenty sú prílohou tejto správy.

7.  Osobitne vyhodnotený očakávaný prínos ZPC
Získanie aktuálnych informácií o implementácii posledných výziev a schvaľovaní projektov Programu MSCA v H2020 a zapojení a prípadnej úspešnosti projektov so slovenskou účasťou. 
8.  Spôsob zverejnenia výsledkov ZPC, prenos získaných informácií
Výsledky cesty poskytnuté CVTI.

Správu vypracovala: Katarína Košťálová			                  ......................................
Dátum:  14. 2. 2019